വെറുതെ വിടില്ല, നിങ്ങള്ക്ക് ഒരിക്കലും മാപ്പില്ല കാബൂള് സ്ഫോടനത്തില് ഐഎസിനെതിരെ ആഞ്ഞടിച്ച് ജോ ബൈഡന് Joe Biden കാബൂള്: കാബൂള് വിമാനത്താവളത്തിന് പുറത്ത് ഐഎസ് ഭീകരര് നടത്തിയ സ്ഫോടനത്തില് കൊല്ലപ്പെട്ട അമേരിക്കന് സൈനികരുടെ എണ്ണം 13 ആയി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പതിനഞ്ച് അമേരിക്കന് സൈനികര് ഉള്പ്പെടെ ഒട്ടേറെ പേര്ക്ക് ആക്രമണത്തില് പരിക്കേറ്റിട്ടുണ്ട്. അതേസമയം, സ്ഫോടനം നടത്തിയവരെ വേട്ടയാടി പിടികൂടുമെന്നും, വെറുതെ വിടില്ലെന്നും അമേരിക്കന് പ്രസിഡന്റ് ജോ ബൈഡന് അറിയിച്ചു. സ്ഫോടനത്തിന്റെ പശ്ചാത്തലത്തില് രക്ഷാദൗത്യം നിര്ത്തിവയ്ക്കില്ലെന്നും ബൈഡന് അറിയിച്ചു. എന്നാല് സംഭവത്തെ തുടര്ന്ന് കാബൂള് വിമാനത്താവളത്തിലേക്ക് പോകരുതെന്ന് വീണ്ടും പൗരന്മാര്ക്ക് മുന്നറിയിപ്പ് നല്കിയിരിക്കുകയാണ് അമേരിക്ക. അതേസമയം കാബൂളില് വിമാനത്താവളത്തിന് മുന്നില് ഉണ്ടായ തുടര് ചാവേര് സ്ഫോടനങ്ങളില് കൊല്ലപ്പെട്ടവരുടെ എണ്ണം 72 ആയി ഉയര്ന്നിരിക്കുകയാണ്. 143 പേര്ക്ക് പരിക്കേറ്റു. കൊല്ലപ്പെട്ടവരില് താലിബാന്കാരുമുണ്ടെന്നാണ് വിവരം. ചാവേര് ആക്രമണമാണ് കാബൂള് വിമാനത്താവളത്തിലെ അബ്ബി ഗേറ്റിന് മുന്നില് നടന്നത്. ഇവിടെയാണ് കൂടുതല് പേര്ക്ക് ജീവഹാനിയുണ്ടായതും ഗുരുതരമായി പരിക്കേറ്റതും. മരിച്ചവരില് കുട്ടികളും സ്ത്രീകളും ഉള്പ്പെട്ടിട്ടുണ്ട്. ബോംബ് സ്ഫോടനത്തിന് സാധ്യതയുണ്ടെന്ന് അമേരിക്കന് രഹസ്യാന്വേഷണ ഏജന്സികള് നേരത്തെ റിപ്പോര്ട്ട് നല്കിയിരുന്നു. ഇതേ തുടര്ന്ന് കാബൂള് വിമാനത്താവളത്തിലെ മൂന്ന് ഗേറ്റിന് മുന്നില് സുരക്ഷ ശക്തമാക്കിയിരുന്നു. സ്ഫോടനത്തില് ഐക്യരാഷ്ട്ര സഭയും, ഇന്ത്യയുമുള്പ്പെടെയുളള രാജ്യങ്ങള് അപലപിച്ചു. ഭീകരവാദത്തിനും ഭീകരര്ക്ക് താവളം നല്കുന്നവര്ക്കുമെതിരെ ലോകം ഒന്നിച്ചു നില്ക്കണമെന്ന് ഇന്ത്യ ആവശ്യപ്പെട്ടു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona